smcproject/ml-wiki-sentences huggingface dataset:
പയനിയർ 11, വൊയേജർ 1 ഉം 2 ഉം എന്നിവ വലയത്തിലൂടെ ചിത്രങ്ങളൊന്നും എടുക്കാതെയാണ് കടന്നുപോയത്.
951 ഗാസ്പ്ര (951 Gaspra) ഛിന്നഗ്രഹത്തെ 1991 ഉം 243 ഇഡയെ (243 Ida) 1993 ഉം ഗലീലിയോ പേടകം പകർത്തിയിരുന്നു, 1997 ൽ 253 മാഥിൽഡെ (253 Mathilde) യെ നിയർ (NEAR) പേടകവും, 2000 ൽ 2685 മസൂർക്കി (2685 Masursky) യെ കാസ്സിനിയും, 2002 ൽ 5535 അന്നെഫ്രാങ്കിനെ (5535 Annefrank) സ്റ്റാർഡസ്റ്റും, 2006 ൽ 132524 എ.പി.ൽ.
(132524 APL) ന്യു ഹറിസൺസും, 2008 ൽ 2867 Šteins നെ റോസെറ്റയും പകർത്തി.
പ്രധാന വലയത്തിലെ അംഗസാന്ദ്രത കുറവായതിനാൽ 100 കോടിയിൽ ഒന്ന് എന്ന നിരക്കിലേ ഈ മേഖലയിൽ പേടകങ്ങൾ അപകടത്തിൽ പെടുകയുള്ളൂ.
ഇതുവരെ പേടകങ്ങൾ പകർത്തിയ ഛിന്നഗ്രഹങ്ങളുടെ ചിത്രങ്ങളെല്ലാം തന്നെ പേടകങ്ങൾ മറ്റുള്ള ലക്ഷ്യങ്ങളിലേക്ക് സഞ്ചരിക്കുന്നതിനിടയിൽ പകർത്തപ്പെട്ടവയാണ്.
നിയറും (NEAR) ഹയാബുസയും (Hayabusa) മാത്രമേ കൂടുതൽ സമയം അവയെ നിരീക്ഷിച്ചിട്ടുള്ളൂ, അവ നിരീക്ഷച്ചത് ഭൂമിയോട് അടുത്ത ഛിന്നഗ്രഹങ്ങളേയുമായിരുന്നു.
പ്രധാന വലയത്തിലെ സിറസ് , വെസ്റ്റ ഛിന്നഗ്രഹങ്ങളെ നിരീക്ഷിക്കുന്നതിനായി ഡോൺ പേടകം വിക്ഷേപിക്കപ്പെട്ടിട്ടുണ്ട്.
പേടകം അതിന്റെ പ്രാഥമിക ലക്ഷ്യം വിജയകരമായി പൂർത്തിയാക്കുകയാണെങ്കിൽ, അധികമായ പര്യവേഷണം ഉപയോഗപ്പെടുത്താനും സാധിക്കും.
കെ.ആർ. അജയൻ ഇംഗ്ലീഷ് വിലാസം https://ml.wikipedia.org/wiki/K.
R._Ajayan
മലയാളത്തിൽ അറിയപ്പെടുന്ന യാത്രാ സാഹിത്യകാരൻ.
പത്രപ്രവർത്തകനും കഥാകൃത്തുമാണ്‌.
ഹിമാലയൻ സഞ്ചാരി.
ഇരുപത്തിഒന്ന്‌  പുസ്‌തകങ്ങളുടെ രചയിതാവ്‌.
തിരുവനന്തപുരം ജില്ലയിൽ കാട്ടാക്കട താലൂക്കിൽ കള്ളിക്കാട് ശാരിഭവനിൽ കെ എസ് ആർ ടി സി ജീവനക്കാരനായിരുന്ന പി.എ. രാമചന്ദ്രൻ നായരുടെയും അദ്ധ്യാപിക ആർ ലളിതമ്മയുടെയും മകനാണ്.
ഇംഗ്ലീഷ് ഭാഷയിലും സാഹിത്യത്തിലും ബിരുദം.
ദേശാഭിമാനി ദിനപത്രത്തിന്റെ തിരുവനന്തപുരം, പത്തനംതിട്ട, കൊല്ലം, എറണാകുളം, തൃശൂർ, മലപ്പുറം ജില്ലകളിൽ ലേഖകനായിരുന്നു.
ഇപ്പോൾ  ദേശാഭിമാനി വാരാന്തപ്പതിപ്പ്‌ എഡിറ്റർ.
പുരസ്കാരങ്ങൾ യുണിസെഫ്-കേസരി മാധ്യമ ഫെല്ലോഷിപ്പ് കേരളാ മീഡിയാ അക്കാദമി ഫെല്ലോഷിപ്പ്‌ മികച്ച യാത്രാ വിവരണത്തിനുള്ള സത്യജിത് റേ ഗോൾഡൻ ആർക് പുരസ്കാരം വയലാർ സാംസ്കാരിക വേദിയുടെ മികച്ച യാത്രാ പുസ്തക പുരസ്കാരം പത്തനാപുരം ഗാന്ധിഭവൻ്റെ തെങ്ങമം ബാലകൃഷ്ണൻ മാധ്യമ പുരസ്കാരം മികച്ച മാഗസിൻ എഡിറ്റർക്കുള്ള ശിവഗിരി   ഗുരുപ്രിയ അവാർഡ് ഡി. വിനയചന്ദ്രൻ യാത്രാ പുരസ്കാരം എസ് കെ പൊറ്റെക്കാട്ട് സ്മാരക യാത്രാ പുരസ്കാരം കാട്ടാൽ (കാട്ടാക്കട ദിവാകരൻ) പുരസ്കാരം ബി എസ് എസ് സദ്‌ഭാവനാ പുരസ്കാരം ജെ സി ഡാനിയൽ അക്ഷര പുരസ്കാരം പ്രൊഫ. പി. രഘുരാമൻ നായർ പ്രതിഭ സാഹിത്യ പുരസ്കാരം കൃതികൾ പത്രോസ് രക്ഷതു രാമകൃഷ്ണന്റെ ആദ്യരാത്രി (കഥകൾ) അഗസ്ത്യകൂടത്തിലെ ആദിവാസികൾ കാണിക്കഥകളുടെ രാഷ്ട്രീയം (പഠനം) ചെഗുവേര (ലഘു ജീവചരിത്രം) മരച്ചില്ലകൾ ഒടിയുമ്പോൾ  (യാത്ര) മാഞ്ചോലക്കുളിരിലൂടെ  (യാത്ര) നന്ദാദേവി മറ്റൊരു ഹിമാലയം  (യാത്ര) ഗോമുഖ്: അനുഭൂതികളുടെ മേഘസ്‌ഫോടനങ്ങൾ  (യാത്ര) സ്പിത്തി  (യാത്ര) റോത്തങ്പാസിലെ പൂക്കൾ  (യാത്ര) സ്വർഗ്ഗാരോഹിണി (യാത്ര) ഉല്ലാസബുദ്ധൻ  (യാത്ര) .
കേദാർഗൗള  (യാത്ര) ഹിമാലയത്തിലെ പെൺജീവിതങ്ങൾ (യാത്ര) തവാങ്ങ്‌: മോൻപകളുടെ നാട്ടിൽ (യാത്ര) യാത്രയിലെ യാത്ര (അനുഭവം) ആരോഹണം ഹിമാലയം ഓർമ്മക്കുടന്ന(അഭിമുഖങ്ങൾ) ബുദ്ധാ നീയെന്നെ അറിയുന്നുവോ (യാത്ര) അവലംബം ↑
ജനഗണമന ഇംഗ്ലീഷ് വിലാസം https://ml.wikipedia.org/wiki/Jana_Gana_Mana
ജന ഗണ മന ഭാരതത്തിന്റെ ദേശീയഗാനമാണ്‌.
സാഹിത്യത്തിന്‌ നോബൽ സമ്മാനർഹനായ ബംഗാളി കവി രവീന്ദ്രനാഥ ടാഗോറിന്റെ കവിതയിലെ വരികളാണ്‌ പിന്നീട് ദേശീയഗാനമായി ഇന്ത്യൻ ജനത സ്വീകരിച്ചത്.
1911, ഡിസംബർ 27 നു,‍ ഇന്ത്യൻ നാഷണൽ കോൺഗ്രസ്സിന്റെ കൽക്കത്താ സമ്മേളനത്തിൽ ജനഗണമന ആദ്യമായി ആലപിച്ചത് സരളാ ദേവി ചൗധ്റാണി.
ബംഗാളിയിൽ രചിച്ച ആ ഗാനത്തിന് 'ഭാഗ്യവിധാതാ' എന്നാണ് ആദ്യം പേരിട്ടിരുന്നത്.
ശങ്കരാഭരണ രാഗത്തിൽ രാംസിങ് ഠാക്കൂർ സംഗീതം നൽകിയ ഈ ഗാനം പിന്നീട് ഹിന്ദിയിലേക്കും ഇംഗ്ലീഷിലേക്കും മൊഴിമാറ്റി.
ദേശീയപ്രസ്ഥാനത്തിന്റെ മുഖ്യവാഹകരായ ഇന്ത്യൻ നാഷണൽ കോൺഗ്രസ്സ് ഈ ഗാനം ദേശീയഗാനമായി അംഗീകരിക്കുകയായിരുന്നു.
ഇന്ത്യൻ പാർലമെന്റിൽ ഈ ഗാനം ആദ്യമായി അവതരിപ്പിച്ചത് 1950 ജനുവരി 24നാണ്.
ഈ ദിവസമാണ് 'ജന ഗണ മന ' ദേശീയഗാനമായി അംഗീകരിച്ചത്.
ആദ്യ ഖണ്ഡികയാണ് ജന ഗണ മന.
രബീന്ദ്രനാഥ ടാഗോർ, ഇന്ത്യയുടെയും ബംഗ്ലാദേശിന്റെയും ദേശീയഗാനത്തിന്റെ രചയിതാവും സംഗീതസംവിധായകനുമാണ്.
ദേശീയ ഗാനം വരികൾ
മലയാള ലിപിയിൽ :
ജന-ഗണ-മന അധിനായക ജയഹേ ഭാരത-ഭാഗ്യ-വിധാതാ, പഞ്ചാബ്-സിന്ധു-ഗുജറാത്ത്-മറാഠാ ദ്രാവിഡ-ഉത്‌കല-ബംഗാ, വിന്ധ്യ-ഹിമാചല-യമുനാ-ഗംഗാ, ഉച്ഛല-ജലധി-തരംഗാ, തവ ശുഭ നാമേ ജാഗേ, തവ ശുഭ ആശീഷ മാഗേ, ഗാഹേ തവജയ ഗാഥാ, ജന-ഗണ-മംഗല-ദായക-ജയഹേ ഭാരത-ഭാഗ്യ-വിധാതാ.
ജയഹേ, ജയഹേ, ജയഹേ ജയ ജയ ജയ ജയഹേ
മലയാള പരിഭാഷ: സർവ്വ ജനങ്ങളുടെയും മനസ്സിന്റെ അധിപനും നായകനുമായവനെ ഭാരതത്തിന്റെ ഭാഗ്യം വിധാനം ചെയ്യുന്നവനെ അവിടുന്ന് ജയിച്ചാലും.
പഞ്ചാബ്, സിന്ധ് , ഗുജറാത്ത്, മഹാരാഷ്ട്ര, ദ്രാവിഡം, ഒറീസ്സ, ബംഗാൾ, എന്നീ പ്രദേശങ്ങളും വിന്ധ്യൻ, ഹിമാലയം എന്നീ കൊടുമുടികളും, യമുനാ, ഗംഗാ എന്നീ നദികളും സമുദ്രത്തിൽ അലയടിച്ചുയരുന്ന തിരമാലകളും അവിടത്തെ ശുഭ നാമം കേട്ടുണർന്നു അവിടത്തെ ശുഭാശിസ്സുകൾ പ്രാർഥിക്കുന്നു; അവിടത്തെ ശുഭഗീതങ്ങൾ ആലപിക്കുന്നു.
സർവ്വ ജനങ്ങൾക്കും മംഗളം നല്കുന്നവനെ, ഭാരതത്തിന്റെ ഭാഗ്യം വിധാനം ചെയ്യുന്നവനെ അവിടുന്ന് വിജയിച്ചാലും!
രവീന്ദ്രനാഥ ടാഗോർ ജനഗണമന പാടുന്നു.
ബംഗാളി ലിപിയിൽ  (റോമൻ ലിപിയിലും)
পঞ্জাব সিন্ধু গুজরাত মরাঠা দ্রাবিড় উৎকল বঙ্গ বিন্ধ্য হিমাচল যমুনা গঙ্গা উচ্ছলজলধিতরঙ্গ তব শুভ নামে জাগে, তব শুভ আশিষ মাগে, গাহে তব জয়গাথা।
জয় হে, জয় হে, জয় হে, জয় জয় জয় জয় হে॥
Pônjabo Shindhu Gujorato Môraţha Drabiŗo Utkôlo Bônggo, Bindho Himachôlo Jomuna Gôngga Uchchhôlojôlodhitoronggo, Tôbo shubho name jage, tôbo shubho ashish mage, Gahe tôbo jôeogatha.
കോൺഗ്രസ്സ് സമ്മേളനത്തിൽ ആദ്യമായി ടാഗോറിന്റെ കവിത ആലപിച്ചതിന്റെ തൊട്ടടുത്ത ദിവസമായിരുന്നു ബ്രിട്ടനിലെ ജോർജ് അഞ്ചാമൻ രാജാവിനു സ്വീകരണം നൽകിയത്.
ഈ ഒരു കാരണം കൊണ്ടുതന്നെ പലരും ഗാനത്തിൽ ദൈവമെന്നു വിവക്ഷിച്ചിരിക്കുന്നത് ജോർജ് രാജാവിനെ ആണെന്നു കരുതിപ്പോന്നിരുന്നു.
പിന്നീട് ടാഗോറിന്റെ തന്നെ വിശദീകരണത്തിൽ അദ്ദേഹം “വിധാതാവായി” കരുതുന്നത് ദൈവത്തിനെ തന്നെയാണെന്നു വ്യക്തമാക്കുകയുണ്ടായി.
അല്ലെങ്കിൽ തന്നെയും ബ്രിട്ടീഷ് രാജാവ് സമ്മാനിക്കുകയുണ്ടായ “പ്രഭു” പദവി തന്നെ നിരാകരിച്ച ടാഗോർ എന്ന ദേശീയവാദിയിൽ നിന്ന് ജോർജ് അഞ്ചാമനെ പ്രകീർത്തിച്ചു കൊണ്ടൊരു ഗാനം ഉണ്ടാവുകയില്ലെന്നു ഭൂരിപക്ഷവും വിശ്വസിച്ചുപോന്നിരുന്നു.
2005 -ൽ ദേശീയഗാനത്തിൽ “സിന്ധ്” എന്ന പദം ഉപയോഗിക്കുന്നതിലുള്ള അനൌചിത്യം ചൂണ്ടിക്കാണിച്ചുകൊണ്ട് വിവാദങ്ങൾ ഉണ്ടായിരുന്നു.
1947 -ൽ തന്നെ ഭാരതത്തിൽ നിന്നു വേർപ്പെട്ടുപോയ പാകിസ്താൻ എന്ന രാജ്യത്തിലെ ഒരു പ്രവിശ്യയാണു് സിന്ധ് എന്ന കാരണമായിരുന്നു വിവാദമൂലം.
സിന്ധ് എന്ന പദത്തിനു പകരം കാശ്മീർ എന്നോ മറ്റൊരു പദമോ ഉപയോഗിക്കണമെന്ന് ഇതു സംബന്ധിച്ച് സുപ്രീം കോടതിയിൽ സമർപ്പിച്ചിരുന്ന പൊതുതാൽപര്യ ഹർജിയിൽ ചൂണ്ടിക്കാണിക്കുന്നു.
സിന്ധ് എന്ന പദം സൂചിപ്പിക്കുന്നത് സിന്ധുനദീതട സംസ്കൃതിയെയും, സിന്ധികൾ എന്ന ജനവിഭാഗത്തെയും ആണെന്നായിരുന്നു വിവാദത്തിൽ താല്പര്യമില്ലാതിരുന്ന ഒരു വിഭാഗം കരുതിപ്പോന്നിരുന്നത്.
പിന്നീട് ഇന്ത്യൻ സുപ്രീം കോടതി തന്നെ ദേശീയഗാനത്തിൽ മാറ്റങ്ങൾ വരുത്തേണ്ടതില്ലെന്നും സിന്ധ് എന്നതു സൂചിപ്പിക്കുന്നത് ഒരു സംസ്കാരത്തേയാണെന്നും അതല്ലാതെ ഒരു പ്രവിശ്യയെ അല്ലെന്നും അഭിപ്രായപ്പെടുകയുണ്ടായി.
1985 ജുലൈയിൽ കോട്ടയം ജില്ലയിലെ ഒരു വിദ്യാലയത്തിൽ, ദേശീയഗാനം പാടാത്തതിന്റെ പേരിൽ യഹോവയുടെ സാക്ഷികളായ ചില വിദ്യാർത്ഥികളെ സ്കൂളിൽ നിന്ന് പുറത്താക്കി.
ഈ കേസ് സൂപ്രിം കോടതിയിൽ പരിഗണിച്ച പ്രത്യേകബഞ്ച് പുറത്താക്കലിനെ ശരിവെച്ച ഹൈക്കോടതിയെയും, കീഴ്കോടതികളെയും നിശിതമായി വിമർശിക്കുകയും, യഹോവയുടെ സാക്ഷികളായ വിദ്യാർത്ഥികളെ തിരിച്ചെടുക്കണമെന്നും ദേശീയഗാനം പാടാതെയിരിക്കാനുള്ള സ്വാതന്ത്ര്യവുമുണ്ടെന്നും പ്രഖ്യാപിക്കുകയുണ്ടായി.
മീഡിയ ജനഗണമന ( ഡൗൺലോഡ്‌ ) വോകൽ മ്യൂസിക് ഫയൽ പ്രവർത്തിക്കുന്നില്ലേ ?
ഇതും കാണുക രബീന്ദ്രനാഥ് ടാഗോർ ബങ്കിം ചന്ദ്ര ചാറ്റർജി ജനഗണമന (സൂക്തം) വന്ദേ മാതരം അവലംബം ജനഗണമന വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് വിവരങ്ങൾ വിക്കിഡാറ്റയിൽനിന്ന്
ജയ്സാൽമീർ ഫോക്ലോർ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Jaisalmer_Folklore_Museum
ഇന്ത്യൻ സംസ്ഥാനമായ രാജസ്ഥാനിലെ ജയ്‌സാൽമീറിലെ മെഹർ ബാഗ് ഗാർഡനിൽ ഗാർസിസാർ തടാകത്തിന്റെ തീരത്ത് സ്ഥിതി ചെയ്യുന്ന പ്രകൃത്യാ ഉള്ള ചരിത്ര മ്യൂസിയമാണ് ജയ്‌സാൽമീർ ഫോക്ലോർ മ്യൂസിയം .
ടിലോൺ-കി-പോൾ ഗേറ്റ്‌വേയ്ക്കും മരുഭൂമി സാംസ്കാരിക കേന്ദ്രത്തിനും സമീപമാണ് ഇത് സ്ഥിതി ചെയ്യുന്നത്.
ജയ്‌സാൽമീറിന്റെ വൈവിധ്യമാർന്ന സംസ്‌കാരവും പൈതൃകവും ഇവിടെ പ്രദർശിപ്പിച്ചിരിക്കുന്നു.
എൻ കെ ശർമ്മയാണ് മ്യൂസിയം സ്ഥാപിച്ചത്.
ഫോട്ടോഗ്രാഫുകൾ, വസ്ത്രങ്ങൾ, ഫോസിലുകൾ, കുതിരകളുടെയും ഒട്ടകങ്ങളുടെയും ആഭരണങ്ങൾ, പലതരം ആഭരണങ്ങൾ, പെയിന്റിംഗുകളുടെ കൂട്ടം എന്നിങ്ങനെ വ്യത്യസ്ത വിഭാഗങ്ങൾ മ്യൂസിയത്തിലുണ്ട്.
സംഗീതോപകരണങ്ങളുടെയും പരമ്പരാഗത നൃത്തങ്ങളുടെയും വീഡിയോകൾ മ്യൂസിയത്തിൽ കാണാം.
മ്യൂസിയം സന്ദർശിക്കാൻ ഒരു പ്രവേശന ഫീസുണ്ട്.
മ്യൂസിയത്തിനുള്ളിലെ ഭാഗങ്ങൾ
മ്യൂസിയം 6 വിഭാഗങ്ങളായി തിരിച്ചിരിക്കുന്നു.
ഓരോ വിഭാഗവും അതുല്യമായ കരകൗശലവസ്തുക്കൾക്കായി സമർപ്പിച്ചിരിക്കുന്നു.
ജ്വല്ലറി വിഭാഗം കുതിരയുടെയും ഒട്ടകത്തിന്റെയും ആഭരണങ്ങൾ ഫോസിൽ വിഭാഗം കോസ്റ്റ്യൂംസ് വിഭാഗം പെയിന്റിംഗുകളുടെ കൂട്ടം ഫോട്ടോഗ്രാഫ് വിഭാഗം അവലംബങ്ങൾ ↑ 1 2 3 പുറംകണ്ണികൾ ഔദ്യോഗിക വെബ്‌സൈറ്റ്
ജി.ആർ. ഗോപിനാഥ്
ക്യാപ്റ്റൻ ഗൊരൂർ രാമസ്വാമി അയ്യങ്കാർ ഗോപിനാഥ് (ജനനം: നവംബർ 13, 1951) ഒരു ഇന്ത്യൻ സംരംഭകനും, എയർ ഡെക്കാൻ്റെ സ്ഥാപകനും, ഇന്ത്യൻ ആർമിയുടെ വിരമിച്ച ക്യാപ്റ്റനും, എഴുത്തുകാരനും രാഷ്ട്രീയക്കാരനുമാണ്.
ജി.ആർ ഗോപിനാഥ് കർണ്ണാടക സംസ്ഥാനത്തെ ഹാസ്സൻ ജില്ലയിലെ ഗോറൂരിലെ ഒരു ചെറിയ ഗ്രാമത്തിൽ ഒരു തമിഴ് കുടുംബത്തിലാണ് ജനിച്ചു വളർന്നത്.
ഒരു സ്കൂൾ അധ്യാപകൻ കൂടിയായിരുന്ന അച്ഛൻ ഗൊരൂർ രാമസ്വാമി അയ്യങ്കാർ, സ്കൂൾ സിസ്റ്റത്തോടുള്ള എതിർപ്പുമൂലം ഗോപിനാഥിനെ വീട്ടിൽ പഠിപ്പിക്കാൻ തീരുമാനിച്ചു.
അതിനാൽ അദ്ദേഹം കന്നഡ മീഡിയം സ്‌കൂളിൽ ചേരുന്ന വളരെ വൈകിയാണ്, ഉടൻ തന്നെ അദ്ദേഹം സ്റ്റാൻഡേർഡ് 5-ൽ ചേർന്നു.
1962-ൽ ഗോപിനാഥ് പ്രവേശന പരീക്ഷ പാസായി ബീജാപ്പൂരിലെ സൈനിക് സ്‌കൂളിൽ ചേർന്നു.
എൻഡിഎ പ്രവേശന പരീക്ഷകളിൽ വിജയിക്കാൻ ഗോപിനാഥിനെ ഈ സ്കൂൾ പഠനകാലം സഹായിക്കുകയും തയ്യാറാക്കുകയും ചെയ്തു.
3 വർഷത്തെ കഠിനമായ പരിശീലനത്തിന് ശേഷം ഗോപിനാഥ് പൂനെയിലെ നാഷണൽ ഡിഫൻസ് അക്കാദമിയിൽ നിന്ന് വിദ്യാഭ്യാസം പൂർത്തിയാക്കി.
തുടർന്ന് അദ്ദേഹം ഡെറാഡൂണിലെ ഇന്ത്യൻ മിലിട്ടറി അക്കാദമിയിൽ നിന്ന് ബിരുദം നേടി.
സെനിക പഠന ശേഷം, ഇന്ത്യൻ ആർമിയിൽ ചേർന്ന ഗോപിനാഥ് ക്യാപ്റ്റൻ പദവിയിൽ വരെ എത്തി.
28-ആം വയസ്സിൽ സായുധ സേനയിൽ നിന്ന് വിരമിച്ചതിന് ശേഷം, അദ്ദേഹം പാരിസ്ഥിതികമായി സുസ്ഥിരമായ ഒരു സെറികൾച്ചർ ഫാം സ്ഥാപിച്ചു;  അദ്ദേഹത്തിൻ്റെ നൂതനമായ രീതികൾ 1996-ൽ റോലെകസ് അവാർഡ് അദ്ദേഹത്തിന് നേടിക്കൊടുത്തു.
തുടർന്ന് അദ്ദേഹം മലനാട് മൊബൈക്സ് (എൻഫീൽഡ് ഡീലർഷിപ്പ്) ആരംഭിക്കുകയും ഹാസനിൽ ഒരു ഹോട്ടൽ തുറക്കുകയും ചെയ്തു.
1997-ൽ അദ്ദേഹം എയർഫോഴ്‌സിൽ ഉണ്ടായിരുന്ന തൻ്റെ രണ്ട് സുഹൃത്തുക്കളുമായി ചേർന്ന് ഡെക്കാൻ ഏവിയേഷൻ എന്ന ചാർട്ടർ ഹെലികോപ്റ്റർ സർവീസ് ആരംഭിച്ചു.
2003-ൽ, ഗോപിനാഥ് ചിലവ് കുറഞ്ഞ വിമാനയാത്രാ കമ്പനിയായ എയർ ഡെക്കാൻ സ്ഥാപിച്ചു; എയർ ഡെക്കാൻ 2007-ൽ കിംഗ്‌ഫിഷർ എയർലൈൻസുമായി ലയിച്ചു.
2009-ൽ അദ്ദേഹം ചരക്ക് വിമാന ബിസിനസ്സായ ഡെക്കാൻ 360 സ്ഥാപിച്ചു.
2013 ജൂലൈയിൽ, ദുബായ് ആസ്ഥാനമായുള്ള യുണൈറ്റഡ് ഏവിയേഷൻ സർവീസസും (യുഎഎസ്) എം/എസ് പട്ടേൽ ഇൻ്റഗ്രേറ്റഡ് ലോജിസ്റ്റിക്‌സ് (പിഐഎൽ) പ്രൈവറ്റ് ലിമിറ്റഡും സമർപ്പിച്ച ഹർജികളുടെ അടിസ്ഥാനത്തിൽ കർണാടക ഹൈക്കോടതി ഡെക്കാൻ 360  പിരിച്ചുവിടാൻ ഉത്തരവിട്ടു.
2009 ലെ ലോക്‌സഭാ തിരഞ്ഞെടുപ്പിൽ ബാംഗ്ലൂർ സൗത്ത് മണ്ഡലത്തിൽ സ്വതന്ത്ര സ്ഥാനാർഥിയായി ഗോപിനാഥ് മത്സരിച്ചെങ്കിലും പരാജയപ്പെട്ടു.
2014-ൽ അദ്ദേഹം ആം ആദ്മി പാർട്ടിയുടെ ടിക്കറ്റിൽ ലോക്‌സഭാ തിരഞ്ഞെടുപ്പിൽ മത്സരിച്ച് പരാജയപ്പെട്ടു.
പുരസ്കാരങ്ങളും ബഹുമതികളും 1996 - എൻ്റർപ്രൈസിനുള്ള റോളക്സ് അവാർഡ് 2005 - രാജ്യോത്സവ അവാർഡ് (കർണ്ണാടക) 2007 - ഷെവലിയർ ഡി ലാ ലെജിയോൺ ഡി ഹോണൂർ (ഫ്രാൻസ്) പേഴ്സണാലിറ്റി ഓഫ് ദ ഡിക്കേഡ് അവാർഡ് (കെ.ജി. ഫൗണ്ടേഷൻ) സർ എം വിശ്വേശ്വരയ്യ മെമ്മോറിയൽ അവാർഡ് (ഫെഡറേഷൻ ഓഫ് കർണാടക ചേമ്പേഴ്‌സ് ഓഫ് കൊമേഴ്‌സ് ഇൻഡസ്ട്രി) സമകാലിക സംസ്കാരത്തിൽ
2020-ൽ പുറത്തിറങ്ങിയ ഇന്ത്യൻ തമിഴ് ഭാഷാ ചിത്രം സൂരറൈ പോട്ര്‌ ഗോപിനാഥിൻ്റെ ജീവിതത്തിൽ നിന്നുള്ള സംഭവങ്ങളിൽ നിന്ന് പ്രചോദനം ഉൾക്കൊണ്ട ചലച്ചിത്രമാണ്.
അദ്ദേഹത്തിൻ്റെ ഓർമ്മക്കുറിപ്പായ സിംപ്ലി ഫ്ലൈ: എ ഡെക്കാൻ ഒഡീസി യെ അടിസ്ഥാനമാക്കിയുള്ളതാണ് ഈ ചലച്ചിത്രം.
ജി.എൻ. സായിബാബ
ആന്ധ്രാപ്രദേശിലെ അമലപുരം നിന്നുള്ള ഒരു ഇന്ത്യൻ പണ്ഡിതനും എഴുത്തുകാരനും മനുഷ്യാവകാശ പ്രവർത്തകനുമായിരുന്നു ഗോകരകൊണ്ട നാഗ സായിബാബ , എന്ന ജി.എൻ. സായിബാബ (1967-12 ഒക്ടോബർ 2024).
നിരോധിത മാവോവാദി സംഘടനകളുമായി ബന്ധമുണ്ടെന്ന് ഇന്ത്യൻ അധികാരികൾ ആരോപിച്ച സായ്ബാബയെ 2017-ൽ സെഷൻസ് കോടതി ജീവപര്യന്തം തടവിന് ശിക്ഷിച്ചു.
യു.എ.പി.എ നിയമങ്ങൾ പ്രകാരമുള്ള കേസുകളിൽ 2022 ഒക്റ്റോബർ 14-ന് ബോംബെ ഹൈക്കോടതി അദ്ദേഹത്തെ കുറ്റവിമുക്തനാക്കിയിരുന്നു .
എന്നാൽ വിധി സ്റ്റേ ചെയ്ത സുപ്രീംകോടതി, വിധി പുന:പരിശോധിക്കണമെന്ന് ഹൈക്കോടതിയോട് നിർദ്ദേശിച്ചു .
പുന:പരിശോധനക്ക് ശേഷം 2024 മാർച്ച് 5-ന് സായിബാബയെയും ഒപ്പം വിചാരണ നേരിട്ട അഞ്ചുപേരെയും കുറ്റവിമുക്തരാക്കി .
സർക്കാർ ഇതിനെയും ചോദ്യം ചെയ്ത് സുപ്രീംകോടതിയെ സമീപിച്ചിട്ടുണ്ട്.
ഈ നിയമപോരാട്ടങ്ങൾക്കിടെ ഒരു ശസ്ത്രക്രിയയെ തുടർന്നുള്ള സങ്കീർണ്ണതകളാൽ 2024 ഒക്ടോബർ 12-ന് സായിബാബ അന്തരിച്ചു .
ആന്ധ്രാപ്രദേശിലെ കിഴക്കൻ ഗോദാവരിയിലെ അമലാപുരത്ത് 1967-ൽ ഒരു ദരിദ്ര കർഷക കുടുംബത്തിലാണ് സായിബാബയുടെ ജനനം .
പോളിയോ കാരണം അഞ്ചാം വയസ് മുതൽ അദ്ദേഹം വീൽചെയർ ഉപയോഗിച്ചിരുന്നു.
അമലാപുരത്തെ ശ്രീ കൊനസീമ ഭാനോജി രാമർസ് കോളേജിൽ നിന്ന് ബിരുദം നേടിയ ശേഷം ഹൈദരാബാദ് സർവകലാശാലയിൽ നിന്ന് ഇംഗ്ലീഷിൽ എം. എ. കരസ്ഥമാക്കി .
2013-ൽ ഡൽഹി സർവകലാശാലയിൽ നിന്ന് പിഎച്ച്ഡി നേടി .
തെലുഗു ഭാഷയിലെ ശ്രീജന എന്ന മാസികയിലാണ് സായി ബാബ തന്റെ എഴുത്ത് ആരംഭിക്കുന്നത്.
വിജ്ഞാനരംഗത്തെ ദലിത്-ആദിവാസി വിരുദ്ധ കൂട്ടുകെട്ടിനെതിരായിരുന്നു അദ്ദേഹത്തിന്റെ ആദ്യകാല ലേഖനങ്ങൾ .
ഇന്ത്യൻ റൈറ്റിങ്സ് ഇൻ ഇംഗ്ലീഷ് ആൻഡ് നേഷൻ മേക്കിങ്: റീഡിങ് ദ ഡിസിപ്ലിൻ എന്ന തിസീസ് ഗ്രന്ഥം ഡൽഹി സർവകലാശാലയിൽ സമർപ്പിക്കപ്പെട്ടിരുന്നു.
ഗ്രന്ഥങ്ങൾ {{ cite book }} :  CS1 maint: unrecognized language ( link ) ലേഖനങ്ങൾ അധ്യാപനം
ഡൽഹി സർവകലാശാലയിലെ രാംലാൽ ആനന്ദ് കോളേജിൽ ഇംഗ്ലീഷ് അധ്യാപകനായിരുന്നു വർഷങ്ങളോളം സായിബാബ .
കേസിൽ ശിക്ഷിക്കപ്പെട്ടതോടെ 2021 ഫെബ്രുവരിയിൽ അസിസ്റ്റന്റ് പ്രൊഫസർ എന്ന തസ്തികയിൽ നിന്ന് നീക്കപ്പെടുകയായിരുന്നു .
വേൾഡ് സോഷ്യൽ ഫോറത്തിന് സമാന്തരമായി സംഘടിപ്പിച്ച മുംബൈ റെസിസ്റ്റൻസ് 2004 -ൽ സായ്ബാബ സജീവ സംഘാടകനായിരുന്നു.
ഈ കാലയളവിൽ അദ്ദേഹം ഇന്റർനാഷണൽ ലീഗ് ഓഫ് പീപ്പിൾസ് സ്ട്രഗിളിന്റെ (ഐ. എൽ. പി. എസ്.) പ്രവർത്തകനായിരുന്നു .
2005 ൽ അദ്ദേഹം റെവല്യൂഷണറി ഡെമോക്രാറ്റിക് ഫ്രണ്ടിൽ (ആർ. ഡി. എഫ്) ചേർന്നു.
ഇത് ആന്ധ്രാപ്രദേശ് പബ്ലിക് സെക്യൂരിറ്റി ആക്റ്റ് 1992 പ്രകാരം 2012 ഓഗസ്റ്റിൽ നിരോധിക്കപ്പെട്ടു.
2009-ൽ ഓപ്പറേഷൻ ഗ്രീൻ ഹണ്ടിനെതിരായും ഭരണകൂടത്തിന്റെ സൈനികനടപടികൾക്കെതിരായും  അദ്ദേഹം ശബ്ദമുയർത്തി .
മാവോവാദി ബന്ധമാരോപിച്ച് 2014 മെയ് മാസത്തിൽ അറസ്റ്റ് ചെയ്യപ്പെട്ട അദ്ദേഹത്തിന് 2015 ജൂണിൽ ആരോഗ്യപരമായ കാരണങ്ങളാൽ ജാമ്യം ലഭിച്ചിരുന്നു.
2015 ജൂലൈയിൽ ജയിൽ മോചിതനായ അദ്ദേഹം അതേവർഷം ഡിസംബറിൽ വീണ്ടും തടവിലായി.
സുപ്രീം കോടതി ജാമ്യം നൽകിയതോടെ 2016 ഏപ്രിലിൽ വീണ്ടും മോചിതനായി .
കേസിൽ ചാർത്തപ്പെട്ട യുഎപിഎ ഉൾപ്പെടെയുള്ള വകുപ്പുകൾ അനുസരിച്ച് 2017 മാർച്ചിൽ ജീവപര്യന്തം തടവ് ശിക്ഷ വിധിക്കപ്പെട്ടു.
എന്നാൽ തന്റെ സംഘടന മാവോവാദിയാണെന്ന കാര്യം അദ്ദേഹം നിഷേധിച്ചിരുന്നു .
ശിക്ഷക്കെതിരായി മാവോവാദികൾ പ്രതിഷേധിച്ചതായി പോലീസ് അവകാശപ്പെടുന്നുണ്ട് .
2020 ഏപ്രിലിൽ ഐക്യരാഷ്ട്രസഭയുടെ ഒ.എച്ച്.സി.എച്ച്.ആർ വിദഗ്ദ സംഘം സായിബാബയുടെ ആരോഗ്യസ്ഥിതിയിൽ ആശങ്ക പ്രകടിപ്പിച്ചിരുന്നു.
മെഡിക്കൽ ജാമ്യം ആവശ്യപ്പെട്ടുകൊണ്ടുള്ള ഹരജി 2020 ജൂലൈ 28-ന് ബോംബെ ഹൈക്കോടതി നിരസിച്ചു .
കാൻസർ ബാധിതയായിരുന്ന മാതാവിനെ സന്ദർശിക്കാനോ മരണാനന്തരക്രിയകളിൽ പങ്കെടുക്കാനോ പോലും ജാമ്യം നൽകപ്പെട്ടിരുന്നില്ല .
2021 ഏപ്രിലിൽ ഡൽഹി സർവകലാശാലയിലെ രാംലാൽ ആനന്ദ് കോളേജിൽ നിന്ന് അദ്ദേഹത്തെ പിരിച്ചുവിട്ടു.
അതേ തുടർന്ന് 2021 ജൂലൈയോടെ അദ്ദേഹത്തിന്റെ പ്രൊഫസർ പദവി അവസാനിച്ചു .
ശിക്ഷക്കെതിരായ അപ്പീലിൽ കേസ് അന്വേഷണത്തേയും നടപടിക്രമങ്ങളെയും അസാധുവായി പ്രഖ്യാപിച്ചുകൊണ്ട് ബോംബെ ഹൈക്കോടതിയുടെ നാഗ്പൂർ ബെഞ്ച് സായിബാബയെയും ഒപ്പമുള്ള അഞ്ചുപേരെയും വെറുതെവിട്ടുകൊണ്ട് വിധി പറഞ്ഞു.
വിധി വന്ന 2022 ഒക്റ്റോബറിൽ തന്നെ ഇതിനെതിരെ സുപ്രീംകോടതിയെ സമീപിച്ച സർക്കാറിന് ആശ്വാസമായിക്കൊണ്ട് സ്റ്റേ ലഭിച്ചിരുന്നു.
എന്നാൽ സ്റ്റേ നൽകിയ ജസ്റ്റിസുമാർ ഭരണകൂടവിധേയത്തമുള്ളവരായിരുന്നു എന്ന് ആരോപണമുയർന്നിരുന്നു .
സുപ്രീംകോടതി നിർദ്ദേശ പ്രകാരം പുനർ വിചാരണ നടത്തിയ ബോംബെ ഹൈക്കോടതിയുടെ നാഗ്പൂർ ബെഞ്ച്, 2024 മാർച്ചിൽ എല്ലാവരെയും കുറ്റവിമുക്തരാക്കി .
ഇതിനിടയിൽ സായിബാബയുടെ കൂടെയുള്ള അഞ്ചുപേരിൽ ഒരാൾ മരണപ്പെട്ടിരുന്നു.
വിധി മുൻകൂട്ടിക്കണ്ട് സർക്കാർ സുപ്രീംകോടതിയിൽ ഹരജി ഫയൽ ചെയ്തിരുന്നു എന്നത് ശ്രദ്ധിക്കപ്പെട്ടിരുന്നു .
തൊണ്ണൂറ് ശതമാനം ശാരീരിക വൈകല്യവുമായായിരുന്നു സായിബാബ ജീവിച്ചിരുന്നത് .
തടവിൽ കഴിയുന്ന സമയത്ത് നിരവധി ആരോഗ്യ പ്രശ്നങ്ങൾ അദ്ദേഹത്തെ അലട്ടിയിരുന്നു.
ഹൈദരാബാദിലെ നിസാംസ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ചികിത്സയിൽ കഴിയവേ 2024 ഒക്ടോബർ 12ന് സായ്ബാബ അന്തരിച്ചു.
പിത്തസഞ്ചിയിലെ കല്ല് നീക്കാനായുള്ള ശസ്ത്രക്രിയയിൽ വന്ന സങ്കീർണ്ണതകളെ തുടർന്ന് പത്തുദിവസത്തോളം ആശുപത്രിയിലായിരുന്നു.
ഭാര്യ വസന്തകുമാരി, മകൾ മഞ്ജീര എന്നിവരാണ് കുടുംബാംഗങ്ങൾ.
/nowiki
ജീവൻ പ്രമാൺ ഇംഗ്ലീഷ് വിലാസം https://ml.wikipedia.org/wiki/Jeevan_Pramaan
പെൻഷൻകാർക്കുള്ള ആധാറുമായി ബന്ധിപ്പിച്ചിട്ടുള്ള ലൈഫ് സർട്ടിഫിക്കറ്റ് പ്രോഗ്രാമാണ് ജീവൻ പ്രമാൺ .
2014 നവംബർ 10 ന് പ്രധാനമന്ത്രി നരേന്ദ്ര മോദിയാണ് ഇത് ആരംഭിച്ചത്.
കേന്ദ്ര-സംസ്ഥാന സർക്കാരുകളിൽ നിന്നോ മറ്റ് സർക്കാർ സ്ഥാപനങ്ങളിൽ നിന്നോ പെൻഷൻ വാങ്ങുന്ന ആളുകൾക്ക് വേണ്ടിയാണ് ഈ സർട്ടിഫിക്കറ്റ് നിർമ്മിച്ചിരിക്കുന്നത്.
കേന്ദ്ര സർക്കാരിന്റെയോ സംസ്ഥാന സർക്കാരിന്റെയോ മറ്റേതെങ്കിലും സർക്കാർ സ്ഥാപനത്തിന്റെയോ പെൻഷൻകാർക്ക് ഈ സൗകര്യം പ്രയോജനപ്പെടുത്താം.
ഇന്ത്യാ ഗവൺമെന്റിന്റെ ഡിപ്പാർട്ട്‌മെന്റ് ഓഫ് ഇലക്‌ട്രോണിക്‌സ് ആൻഡ് ഐടിയാണ് ജീവൻ പ്രമാൺ നിർമ്മിച്ചത്.
PC, Android ഉപകരണങ്ങൾക്കായി https://jeevanpramaan.gov.in/ എന്നതിൽ നിന്ന് ജീവൻ പ്രമാൺ സോഫ്റ്റ്‌വെയർ ഡൗൺലോഡ് ചെയ്യാം.
നിരവധി ജീവൻ പ്രമാൺ കേന്ദ്രങ്ങളിൽ ഒന്നിലും ഈ നടപടിക്രമം പൂർത്തിയാക്കാവുന്നതാണ്.
ഒരു പെൻഷൻ സ്വീകർത്താവിന് ഈ സോഫ്‌റ്റ്‌വെയറും ഫിംഗർപ്രിന്റ് അല്ലെങ്കിൽ ഐറിസ് സ്‌കാനും ഉപയോഗിച്ച് തിരിച്ചറിയാനുള്ള ആധാർ പ്ലാറ്റ്‌ഫോം ഉപയോഗിച്ച് ഇലക്‌ട്രോണിക് ജീവൻ പ്രമാൺ സർട്ടിഫിക്കറ്റ് ലഭിക്കും.
സർട്ടിഫിക്കറ്റ് പിന്നീട് ഇലക്ട്രോണിക് ആയി പെൻഷൻ വിതരണ ഏജൻസിക്ക് ലഭ്യമാക്കാം.
2015 ഓഗസ്റ്റ് 6-ന് കൊൽക്കത്തയിലെ ഫെയർലി പ്ലേസിലെ സോണൽ ആസ്ഥാനത്ത് പെൻഷൻകാർക്ക് സൗകര്യമൊരുക്കുന്നതിനായി ഈസ്റ്റേൺ റെയിൽവേ ജീവൻ പ്രമാൺ സെന്റർ ആരംഭിച്ചു.
കിഴക്കൻ റെയിൽവേയുടെ അധികാരപരിധിയിലുള്ള അധിക ഡിവിഷനുകളിലേക്കും വർക് ഷോപ്പുകളിലേക്കും മറ്റ് പ്രധാന സ്ഥാപനങ്ങളിലേക്കും ഈ സേവനം ഉൾപ്പെടുത്തിയിട്ടുണ്ട്.
No of Benificaries year wise Si.
No Year No. Of benificaries 1 2014 109751 2 2015 1315150 3 2016 5058451 4 2017 9901542 5 2018 8994834 6 2019 9965509 7 2020 9897459 8 2021 11191451 9 2022 14129489 10 2023* 11775322 11 2024 References
ഹർഷദ് മേത്ത ഇംഗ്ലീഷ് വിലാസം https://ml.wikipedia.org/wiki/Harshad_Mehta
1990 കളിലെ കുപ്രസിദ്ധമായ ഓഹരി കുംഭകോണത്തിൽ, സാമ്പത്തിക തിരിമറിക്ക് ശിക്ഷിക്കപ്പെട്ട ഓഹരിദല്ലാളായിരുന്നു ഹർഷദ് മേത്ത .
1992ലാണ് കേസിനാസ്പദമായ സംഭവങ്ങളുടെ ആരംഭം.
അക്കാലത്ത് ബാങ്കുകൾക്കും അംഗീകൃത ബ്രോക്കർമാർക്കും റിസർവ് ബാങ്ക് ഓഫ് ഇന്ത്യയുടെ സെക്യൂരിറ്റീസ് ജനറൽ ലെഡ്ജറിൽ തങ്ങൾക്കുള്ള സെക്യൂരിറ്റികൾക്ക് ആനുപാതികമായി ഡെലിവറി നോട്ട് അഥവാ ബാങ്കെർസ് റെസിപ്റ്റ്സ് നൽകുവാനുള്ള ഒരു സംവിധാനം നിലനിന്നിരുന്നു.
ഇതു മുതലെടുത്തു കൊണ്ട് സെക്യൂരിറ്റി ലെഡ്ജറിൽ ഇല്ലാത്ത സെക്യൂരിറ്റികൾക്ക് കള്ളഡെലിവറി നോട്ട് നൽകുകയാണ് മേത്ത ചെയ്തത്.
ഇത്തരത്തിൽ സംഘടിപ്പിച്ച് കോടിക്കണക്കിനു രൂപയുടെ പിൻബലത്തിൽ മേത്ത ഓഹരികൾ വാരിക്കൂട്ടുകയും ഊഹക്കച്ചവടത്തിലൂടെ വൻ തുക സമ്പാദിക്കുകയും ചെയ്ത
ജെനറിക് മരുന്നുകൾ ഇംഗ്ലീഷ് വിലാസം https://ml.wikipedia.org/wiki/Generic_drug ജെനറിക് മരുന്നുകൾ
"ബ്രാൻഡോടു കൂടിയ മരുന്നിന് അളവിലും നൽകുന്ന രീതിയിലും ഗുണത്തിലും ഫലത്തിലും ഉപയോഗത്തിലും വ്യത്യാസമില്ലാത്തതായ ഒരു മരുന്നിനെയാണ്" ജനറിക് മരുന്ന് (ജനറിക് ഡ്രഗുകൾ, ജനറിക്കുകൾ) എന്നുവിളിക്കുന്നത്.
പരസ്യം കൂടാതെ രസതന്ത്ര നാമത്തിൽ വിപണനം ചെയ്യുന്ന മരുന്നുകൾ എന്നും ഇവയെ നിർവചിച്ചിട്ടുണ്ട്.
കമ്പനി നൽകുന്ന പേരല്ല ഉണ്ടാകുന്നതെങ്കിലും ഇവ സർക്കാരിന്റെ നിയന്ത്രണത്തിനുവിധേയമായാണ് വിപണനം ചെയ്യപ്പെടുന്നത്.
ജനറിക് മരുന്നുകളുടെ ലേബലിൽ നിർമാതാവിന്റെ പേരും മരുന്നിന്റെ (ശാസ്ത്രീയസംജ്ഞയും) ഉണ്ടകും.
ആദ്യം വിപണിയിലെത്തിയ ബ്രാൻഡുള്ള മരുന്നിന്റെ അതേ ഘടകങ്ങളാണ് ജെനറിക് മരുന്നുകൾക്ക് ഉണ്ടാവേണ്ടത്.
അമേരിക്കയിലെ ഫുഡ് ആൻഡ് ഡ്രഗ് അഡ്മിനിസ്ട്രേഷന്റെ (എഫ്.ഡി.എ.) നിലപാടനുസരിച്ച് ജനറിക് മരുന്നുകൾ ബ്രാൻഡ് നാമമുള്ള മരുന്നിന്റെ അതേ ഫാർമക്കോകൈനറ്റിക് ഫാർമക്കോഡൈനാമിക് ഗുണങ്ങളുള്ളവയായിരിക്കണം.
അതിനാൽ നൽകുന്ന മാത്ര, ഗാഢത, നൽകുന്ന രീതി, സുരക്ഷ, ഗുണം, ഉപയോഗിക്കേണ്ട സാഹചര്യം എന്നിവ ജനറിക് മരുന്നുകൾക്കും ബ്രാൻഡഡ് മരുന്നുകൾക്കും ഒന്നുതന്നെയാവണം.
മരുന്ന് വികസിപ്പിച്ചെടുത്ത കമ്പനിയുടെ പേറ്റന്റ് സംരക്ഷണം അവസാനിക്കുമ്പോഴാണ് ജനറിക് മരുന്നുകൾ വിപണിയിലെത്തുന്നത്.
ഇത് മത്സരം മൂലം മരുന്നുകളുടെ വില പെട്ടെന്ന് കുറയാൻ കാരണമാകും.
അമേരിക്കയിൽ പേറ്റന്റ് നൽകി 20 വർഷം കഴിഞ്ഞാണ് ജനറിക് മരുന്നുകൾ വിപണിയിലെത്തിക്കാൻ സാധിക്കുന്നത്.
ഡോക്ടർമാർ മരുന്നു കുറിക്കുമ്പോൾ രസതന്ത്രനാമം മാത്രം എഴുതുകയാണെങ്കി‌ൽ ജനറിക് മരുന്നുകൾ ഫാർമസികളിൽ നിന്ന് നൽകാൻ സാധിക്കും (പക്ഷേ ഇത് ഓരോ ഫാർമസിയിലെയും ജനറിക് മരുന്നുകളുടെ ലഭ്യതയെ ആശ്രയിച്ചിരിക്കും).
അവലംബം പുറത്തേയ്ക്കുള്ള കണ്ണികൾ United States Adopted Names Program, generic drug naming process, lists of adopted names USFDA, Office of Generic Drugs Archived 2009-05-28 at the Wayback Machine .
UK Department of Health, generic drugs Archived 2007-03-01 at the Wayback Machine .
The Medical Letter on Drugs and Therapeutics Collection of national and international Guidelines GPhA Generic Pharmaceutical Association Canada Generic Drugs: Government of Canada and Health Canada
ജെഫ്രി റൈറ്റ്
ജെഫ്രി റൈറ്റ് (ജനനം: ഡിസംബർ 7, 1965) ഒരു അമേരിക്കൻ നടനാണ്.
ടോണി അവാർഡ്, ഗോൾഡൻ ഗ്ലോബ് , എമ്മി അവാർഡ് എന്നിവ നേടിയ ബ്രോഡ്‌വേ നാടകത്തിലെ ബെലീസ് എന്ന വേഷവും, ഏഞ്ചൽസ് ഇൻ അമേരിക്ക എന്ന എച്ച്ബിഒ മിനിപരമ്പരയിലെ കഥാപാത്രവുമാണ് അദ്ദേഹത്തിന് പ്രശസ്തിനേടികൊടുത്തത്.
ബാസ്‌ക്വിയറ്റ്, ജെയിംസ് ബോണ്ട് ചിത്രങ്ങളായ കാസിനോ റോയൽ , ക്വാണ്ടം ഓഫ് സൊളിസ് , നോ ടൈം ടു ഡൈ കൂടാതെ ദ ഹംഗർ ഗെയിംസ് എന്നീ ചലച്ചിത്രങ്ങളിലും എച്ച്ബി‌ഒ പരമ്പര ബ്രോഡ്വാക് എമ്പയറിലും അദ്ദേഹം അഭിനയിച്ചു.
2016 മുതൽ, ജെഫ്രി റൈറ്റ് വെസ്റ്റ്‌വേൾഡ് എന്ന എച്ച്ബി‌ഒ പരമ്പരയിൽ ബെർണാഡ് ലോവ്, അർനോൾഡ് വെബർ എന്നീ കഥാപാത്രങ്ങൾ അഭിനയിച്ചു വരുന്നു.
വാഷിംഗ്ടൺ ഡി.സിയിൽ ജനിച്ച റൈറ്റിൻറെ അമ്മ കസ്റ്റംസ് അഭിഭാഷകനായി ജോലി ചെയ്തിരുന്നു, പിതാവ് ചെറുപ്പത്തിലേ മരിച്ചു.
സെന്റ് ആൽബൻസ് സ്കൂളിൽ നിന്ന് പഠനം പൂർത്തിയാക്കിയ അദ്ദേഹം ആംഹെർസ്റ്റ് കോളേജിൽ ചേർന്നു, പൊളിറ്റിക്കൽ സയൻസിൽ ബിരുദം നേടി.
തുടർന്ന് നിയമ വിദ്യാലയത്തിൽ ചേരണമെന്ന് പദ്ധതിയിട്ടിരുന്നെങ്കിലും, പകരം അഭിനയം പഠിക്കാൻ അദ്ദേഹം തീരുമാനിച്ചു.
രണ്ടുമാസം ന്യൂയോർക്ക് യൂണിവേഴ്‌സിറ്റിയിൽ ചിലവഴിച്ചശേഷം അദ്ദേഹം ഒരു മുഴുസമയ നടനായി.
റൈറ്റ് 2000 ഓഗസ്റ്റിൽ നടി കാർമെൻ എജോഗോയെ വിവാഹം കഴിച്ചു.
അവർക്ക് ഏലിയാ എന്ന മകനും ജൂനോ എന്ന മകളും ജനിച്ചു.
അതിനുശേഷം അവർ വിവാഹമോചനം നേടി.
2004-ൽ റൈറ്റിന് അദ്ദേഹത്തിന്റെ മാതൃവിദ്യാലയമായ ആംഹെർസ്റ്റ് കോളേജിൽ നിന്ന് ഓണററി ബിരുദം ലഭിച്ചു.
വാച്ചർ (ശബ്ദം) അവലംബം ബാഹ്യ ലിങ്കുകൾ Jeffrey Wright ഇന്റർനെറ്റ് മൂവി ഡാറ്റാബേസിൽ നിന്ന് Jeffrey Wright Jeffrey Wright ഓൾറോവിയിൽ അമേരിക്കയിലെ ഏഞ്ചൽസിനായി എച്ച്ബി‌ഒ കാസ്റ്റ് പേജ് Archived 2009-01-09 at the Wayback Machine .
പ്രകാശ മലിനീകരണം മെക്സിക്കോ സിറ്റിയുടെ ചക്രവാളം പ്രകാശ മലിനീകരണത്താൽ
അമിതമായ അളവിലോ, തെറ്റായ ദിശയിലോ അനാവശ്യമായിട്ടുള്ള കൃത്രിമപ്രകാശത്തിന്റെ സാന്നിധ്യമാണ് പ്രകാശ മലിനീകരണം .
ആദ്യകാലത്ത്, രാത്രികാലങ്ങളിൽ നക്ഷത്രങ്ങളുടെ പ്രകാശത്തെ മറയ്ക്കുന്നതിനാൽ ജ്യോതിശാസ്ത്രജ്ഞർ ആണ് ഇത് ശ്രദ്ധിച്ചിരുന്നത് എങ്കിലും, പിന്നീട് ഇതൊരു വളരുന്ന പ്രശ്നമായി തിരിച്ചറിയപ്പെടുകയായിരുന്നു.
നൈസർഗികമായ പ്രകാശിത ചുറ്റുപാടുകളിൽ അസുഖകരമായി തോന്നുന്ന വിധമുള്ള അനാവശ്യപ്രകാശം എന്നത് മുതൽ ജീവികളുടെ സ്വാഭാവിക ജൈവികഘടികാരത്തെ താളം തെറ്റിക്കുകയും ആരോഗ്യത്തിന് തന്നെ ദോഷകരമായി മാറുകയും ചെയ്യുന്ന അവസ്ഥയിലേക്ക് വരെ പ്രകാശ മലിനീകരണത്തിന്റെ അനന്തരഫലങ്ങൾ ചെന്നെത്തുന്നു.
പ്രത്യാഘാതങ്ങൾ പ്രകാശ മലിനീകരണം മൂലം ആകാശകാഴ്ച മറയുന്നു.
പലതരം അർബുദങ്ങൾക്കും മറ്റും പ്രകാശ മലിനീകരണം കാരണമാകുന്നു.
എന്നാലും അമിതപ്രകാശം സസ്യജൈവചക്രത്തെ എങ്ങനെ ബാധിക്കുന്നു എന്ന് ഇന്നും കണ്ടെത്തിയിട്ടില്ല.
ചെറു പട്ടണങ്ങളോട് അടുത്ത് ജീവിക്കുന്ന ചില തവളകളുടെ പ്രത്യുൽപാദനത്തെ ബാധിക്കുന്നു എന്ന് കണ്ടെത്തിയിട്ടുണ്ട്.
അംബരചുംബികളുടെ പ്രകാശം ദേശാടനപ്പക്ഷികളുടെ ദിശ തെറ്റിക്കുന്നു.
കടൽ ജീവികളുടെ സൈര്യവിഹാരത്തെ ഇത് ബാധിക്കുന്നു.
ഇരകളും ഇരപിടിയന്മാരും തമ്മിലുള്ള ബന്ധം ഇത് താളം തെറ്റിക്കുന്നു.
മനുഷ്യരിൽ പ്രകാശ മലിനീകരണം സിർകാഡിയൻ റിഥത്തെ സാരമായി ബാധിക്കുന്നു.
അതുമൂലം തലവേദന , മൈഗ്രേൻ , ഉറക്കക്കുറവ് , പൊണ്ണത്തടി , പ്രമേഹം എന്നിവയും വന്നു ചേരുന്നു.
മറ്റു പ്രശ്നങ്ങൾ അനാവശ്യ/ അമിത ദീപാലങ്കാരങ്ങൾ ഊർജപ്രതിസന്ധി സൃഷ്ടിക്കുന്നു
പ്രകാശ മലിനീകരണം മൂലം വാനനിരീക്ഷർക്ക് നല്ല ബുദ്ധിമുട്ടാണ് ഉണ്ടാക്കുന്നത്.
ചില വാനനിരീക്ഷണശാലകൾ ഇതുകാരണം അടച്ചിടെണ്ടി വന്നിട്ടുണ്ട്.
പ്രധാനമായും ന്യൂയോർക്ക് , ടോക്കിയോ , ബോംബെ എന്നീ നഗരങ്ങളുടെ ആകാശകാഴ്ചയെ ഇത് മറയ്ക്കുന്നുണ്ട്.
അടുത്തകാലത്തായി നാസ പുറത്തുവിട്ട ഭൂമിയുടെ ആകാശചിത്രത്തിൽ ആഫ്രിക്കയുടെയും , ചൈനയുടെയും ചില ഭാഗങ്ങൾ ഒഴികെ ലോകത്തിന്റെ മിക്ക ഭാഗങ്ങളും പ്രകാശ പ്രളയത്തിൽ മുങ്ങിക്കിടക്കുന്നതായാണ് കാണപ്പെട്ടത്.
രാത്രിയിലെ ഭൂമി.
നാസ പുറത്തുവിട്ട ചിത്രം
കൂടാതെ ഭാവിയിൽ ഊർജപ്രതിസന്ധിയും ഇത് സൃഷ്ടിക്കുന്നു.
സംഘടന പ്രധാന ലേഖനം ഇന്റർനാഷണൽ ഡാർക്ക് സ്കൈ അസോസിയേഷൻ
ഇന്റർനാഷണൽ ഡാർക്ക് സ്കൈ അസോസിയേഷൻ എന്നൊരു സംഘടന ഇതിനെതിരെ പ്രവർത്തിക്കുന്നുണ്ട്, ഇവരുടെ വെബ്സൈറ്റിൽ പ്രകാശ മലിനീകരണം ഒഴിവാക്കാനുള്ള നിരവധി മാർഗ്ഗങ്ങൾ കൊടുത്തിട്ടുണ്ട്.
അവലംബം ↑ Schernhammer, ES; Schulmeister, K (2004).
"Melatonin and cancer risk: does light at night compromise physiologic cancer protection by lowering serum melatonin levels?" .
British journal of cancer 90 (5): 941–3.
doi:10.1038/sj.bjc.6601626.
PMC 2409637.
PMID 14997186 .
↑ Professor Steven Lockley, Harvard Medical School, can be found in the CfDS handbook "Blinded by the Light?"
↑ ഇന്റർനാഷണൽ ഡാർക്ക് സ്കൈ അസോസിയേഷന്റെ വെബ്സൈറ്റ്
മാതൃഭൂമി വിദ്യ 30 ഏപ്രിൽ 2013 Archived 2016-03-04 at the Wayback Machine .
ജെസി പോൾ
ജെസി പോൾ ഒരു വിപണന വിദഗ്ദ്ധയാണ്.
പോൾ റൈറ്ററെന്ന വാണിജ്യ ഉപദേശക സ്ഥാപനത്തിന്റെ സ്ഥാപകയും സി.ഇ.
ഓ യുമാണ്.
പ്രസംഗകയും and the author of the book നോ മണി മാർക്കറ്റിംഗ് എന്ന പുസ്തകത്തിന്റെ സഹ എഴുത്തുകാരിയുമാണ്.
അവർ മുമ്പ് വിപ്രൊയുടെ ഐ.ടി വ്യവസായത്തിന്റെ ചീഫ് മാർക്കറ്റിങ്ങ് ഓഫീസറായിരുന്നു.
ഇൻഫോസിസിന്റെ ആഗോള വ്യവസായമുദ്ര മാനേജരുമായിരുന്നു.
( Brand Manager) വിദ്യാഭ്യാസം
അവർ കമ്പ്യൂട്ടർ സയൻസിൽ ബിരുദവും എൻ.ഐ.ടി., തിരുച്ചിറപ്പിള്ളിയിൽ നിന്ന് എഞിനീയറിങ്ങിൽ ബിരുദവും നേടിയിരുന്നു കൊൽക്കത്ത ഐ.ഐ.എം.ഇൽ നിന്ന് വിപണനത്തിൽ എം.ബി.എ യും നേടി.
വെയ്പുവള്ളം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പഴശ്ശിരാജ വെപ്പ് വള്ളം പുന്നമട  കായലിൽ
ചുണ്ടൻവള്ളങ്ങൾ യുദ്ധത്തിന് ഉപയോഗിച്ചിരുന്ന കാലത്ത്, ഭക്ഷണം പാകം ചെയ്യുന്ന വെപ്പുകാർ സഞ്ചരിക്കാനായി ഉപയോഗിച്ചിരുന്ന വള്ളമാണിത്.
അതുകൊണ്ടാണ് ഈ വള്ളത്തെ വെപ്പുവള്ളം എന്ന പേര് കിട്ടിയത്.
പരുന്ത് വാലൻ എന്ന് കൂടി ഈ വള്ളത്തിന് പേരുണ്ട്.